อธิชัย คว้านักชกยอดเยี่ยม ไทยแลนด์ โอเพน 2019 
วันนี้ (27 ก.ค.2562) ผู้สื่อข่าวรายงานว่าในรอบชิงชนะเลิศ มวยสากล ไทยแลนด์ โอเพ่น อินเตอร์เนชั่นแนล บ็อกซิ่ง 2019 ทีมกำปั้นไทย เข้าชิง 8 รุ่น เป็นมวยชาย 5 รุ่น มวยหญิง 3 รุ่น โดยสามารถคว้าเหรียญทองมาได้ 4 รุ่นน้ำหนัก จากมวยชาย 4 รุ่น และมวยหญิง 1 รุ่น 4 เหรียญทอง ทั้งจาก 56 กิโลกรัมฉัตร์ชัยเดชา บุตรดี เอาชนะคะแนนนักมวยจากอินเดีย 5 ต่อ 0 รุ่น 69 กิโลกรัม วุฒิชัย มาสุข เฉือนชนะนักมวยเกาหลีใต้ 3 ต่อ 2 และรุ่น 81 กิโลกรัม อนวัช ถองกระโทก ชนะอินเดีย 4 ต่อ 1ขณะที่ รุ่น 64 กิโลกรัม อธิชัย เพิ่มทรัพย์ นักชกดาวรุ่ง หลานชายสมจิตร จงจอหอ เจ้าของเหรียญทอง ยูธ โอลิมปิกเกมส์ 2018 ชกเบียดชนะสมชาย วงษ์สุวรรณ นักชกรุ่นพี่ไปแบบสูสี 3 ต่อ 2 ประเดิมคว้าเหรียญทองเป็นครั้งแรก ที่ขยับมาชกระดับประชาชน พร้อมกับคว้าตำแหน่งเบสบ็อกเซอร์ หรือนักชกยอดเยี่ยมประจำทัวร์นาเมนต์ด้วยนายพิชัย ชุณหวชิร นายกสมาคมกีฬามวยสากลแห่งประเทศไทย พอใจกับผลงานของทีมกำปั้นไทย พร้อมเชื่อว่าจะทำผลงานดีในรายการสำคัญอย่างซีเกมส์และคัดเลือกโอลิมปิกเกมส์ทีมกำปั้นไทยได้ครองถ้วยพระราชทาน รัชกาล 10 ด้านผลงาน 1 เหรียญทองของ นักมวยหญิง ได้จากรุ่น 48 กิโลกรัม จุฑามาศ รักสัตย์ จบจากรายการนี้ ฮวน ฟอนตาเนียล จะให้นักมวยพัก 2 วัน และจะกลับมาฝึกซ้อมต่อ เพื่อเตรียมความพร้อม สำหรับมวยสากลชิงแชมป์โลก 2019 ที่รัสเซีย
อธิชัย เพิ่มทรัพย์ นักชกดาวรุ่งเจ้าของเหรียญทองยูธโอลิมปิกเกมส์ 2018 คว้าตำแหน่งนักชกยอดเยี่ยมรายการไทยแลนด์ 2019 
มวยสากล,มวย,ไทยแลนด์ โอเพ่น อินเตอร์เนชั่นแนล บ็อกซิ่ง 2019,กำปั้นไทย,อธิชัย เพิ่มทรัพย์,สมาคมกีฬามวยสากลแห่งประเทศไทย